                                                        

                                                                    ПРОЕКТ
ДОГОВОР
ЗА ДОСТАВКА НА РЕАГЕНТИ ЗА ИМУНОХЕМАТОЛОГИЧНИ ИЗСЛЕДВАНИЯ
Днес, ………………………, в гр. Плевен, на основание чл. 101e, ал. 1 от ЗОП и  Протокол № ……../………………, утвърден от  Директор на РЦТХ-Плевен, се сключи настоящият договор между:

1. „РЦТХ-Плевен”, със седалище гр.Плевен и адрес на управление: гр. Плевен, бул. „Русе” № 36, с ЕИК 000411966, представляван от Д-р Лако Лаков в качеството му на Директор, наричан за краткост ВЪЗЛОЖИТЕЛ, от една страна и от друга,
2. ……………………….. със седалище гр…………………… и адрес на управление………………………., с ЕИК ……………………., представлявано от ……………….…………………. , в качеството му на …………….., наричано за краткост ИЗПЪЛНИТЕЛ.
СТРАНИТЕ СЕ СПОРАЗУМЯХА ЗА СЛЕДНОТО:

І.  ПРЕДМЕТ НА ДОГОВОРА

Чл. 1 ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да доставя заявените количества реагенти за имунохематологични изследвания, описани по вид, количество и цена в Приложение №1, което е неразделна част от настоящия договор, наричани по-долу „стоки”.


Чл. 2 ВЪЗЛОЖИТЕЛЯТ запазва правото си да променя количествата в заявките за целия период на действие на договора, в рамките на договорените количества, съгласно Приложение № 1 към същия, в зависимост от потребностите и финансовата си обезпеченост.

ІІ.  ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА
Чл. 3. Единичните цени на стоките са определени в Приложение № 1, съставляващо неразделна част от  настоящия  договор.

Чл. 4. Цената е определена при условия на доставката до краен получател.

Чл. 5. Цените са фиксирани и не подлежат на промяна за срока на действие на договора, освен в случаите на чл.43, ал.2 от ЗОП
           Чл. 6. (1) Общата стойност по договора е …………лв.(……………………..…лева) без ДДС,………….лв.(…………………………….лева) с включен ДДС, определена по договорените единичните цени в Приложение № 1, неразделна част от настоящия договор;           

            (2) Общата стойност по договора е в зависимост от потребностите на ВЪЗЛОЖИТЕЛЯ и съответно от количествата, които ще бъдат заявени.
ІІІ.  УСЛОВИЯ И НАЧИН НА ПЛАЩАНЕ

Чл. 7. (1) Плащането по настоящия договор се осъществява в български лева, чрез банков превод от страна на ВЪЗЛОЖИТЕЛЯ, по следната банкова сметка на ИЗПЪЛНИТЕЛЯ:
IBAN………………………….
банков код…………….
банка…………………….
(2) При промяна на банковата сметка на ИЗПЪЛНИТЕЛЯТ или други негови банкови данни, същият е длъжен да уведоми ВЪЗЛОЖИТЕЛЯ в тридневен срок от настъпване на промяната.


(3) Заплащането на доставените стоки се извършва отложено в срок от 30 дни, считано от датата на издаване на фактурата, след представяне на следните документи:
1.  фактура – оригинал;
2.  приемо – предавателен протокол;
3.  писмена заявка от ВЪЗЛОЖИТЕЛЯ;
          (4) При извършване на плащания от страна на ВЪЗЛОЖИТЕЛЯТ на ИЗПЪЛНИТЕЛЯ, следва да се погасяват най-напред главницата, а след това лихвите.

Чл. 8. За количества, доставени извън заявените (без писмена заявка), ВЪЗЛОЖИТЕЛЯТ няма задължения за плащане.
ІV.  СРОК НА ДОСТАВКА
Чл. 9. (1) Всяка отделна доставка, предмет на настоящия договор, следва да бъде доставена в  срок  до .............часа от получаването на заявката /писмена или по факс/ от ВЪЗЛОЖИТЕЛЯ и за количества, точно определени в заявката, а  при  необходимост от спешна доставка на малки количества и изпратена писмена заявка от ВЪЗЛОЖИТЕЛЯ, срокът за доставка не може да бъде по – дълъг от .......... часа.
(2). При забавено изпълнение на доставката, ВЪЗЛОЖИТЕЛЯТ не е длъжен да я приема и плаща.
Чл. 10. ИЗПЪЛНИТЕЛЯТ се задължава, в срок не по-късно от  24 (двадесет и четири) часа преди експедицията, да уведоми писмено или по факс ВЪЗЛОЖИТЕЛЯ за извършване на доставките предмет на настоящия договор. 
Чл. 11. ИЗПЪЛНИТЕЛЯТ е длъжен в срок не повече от 24 (двадесет и четири) часа от получаване на заявката, да уведоми писмено или по факс ВЪЗЛОЖИТЕЛЯ при невъзможност да достави заявените стоки.

Чл. 12. (1) В случаите, че конкретна заявка на ВЪЗЛОЖИТЕЛЯ не е изпълнена в срока по чл.9 от настоящия договор, ще се счита, че е налице отказ от изпълнение от страна на ИЗПЪЛНИТЕЛЯТ, което дава право на ВЪЗЛОЖИТЕЛЯТ да поръча доставка на съответните стоки на друго лице. 

(2) В случаите по предходната алинея, ИЗПЪЛНИТЕЛЯТ дължи на ВЪЗЛОЖИТЕЛЯ обещетение в размера на стойността на стоките доставени от третото лице, намалена със  стойността на същите стоки изчислена съобразно цените по Приложение №1 към настоящия договор. 

V. МЯСТО И ДАТА НА ДОСТАВЯНЕ
           Чл. 13. Мястото на  доставяне  на  стоките  по този  договор е до  краен  получател – Лаборатория за Имунохематологични изследвания на пациенти към РЦТХ-Плевен. Сградата на РЦТХ-Плевен - гр. Плевен бул. „Русе” № 36.

Чл. 14. За дата на доставяне се счита датата, на която стоките преминават във владение на ВЪЗЛОЖИТЕЛЯ, от момента на приемането им на мястото на доставяне по чл.13 от настоящия договор, удостоверено с приемо-предавателен протокол.
    Чл. 15. Рискът от случайно погиване или повреждане на стоките, преминава върху  ВЪЗЛОЖИТЕЛЯ от момента на приеманито им на мястото на доставяне. 
VІ.  ЗАДЪЛЖЕНИЯ НА ВЪЗЛОЖИТЕЛЯ

Чл. 16. Да приеме доставените в срок и на място стоки, отговарящи на уговорените в настоящия договор, изисквания за вид, количество и качество. 


Чл. 17.  Да заплати доставените стоки  по реда на чл.7 от настоящия договор.

Чл. 18. Да върне стоките, доставени извън заявените или при установяване на различия от заявените да не ги приема при доставка.
VІІ. ЗАДЪЛЖЕНИЯ НА ИЗПЪЛНИТЕЛЯ

Чл. 19. Да достави стоките в договорения срок и да ги предаде на крайния получател.
Чл. 20. Да предаде стоките пакетирани и маркирани в съответния вид, количество и качество, на мястото на доставяне, според условията на настоящия договор.

Чл. 21. След доставяне на стоките до крайния получател, да представи на ВЪЗЛОЖИТЕЛЯ документите, посочени в чл.7 от настоящия договор.
     Чл. 22. (1) При подписване на договора да представи  документите, съгласно чл. 101е, ал. 2 от ЗОП.  


  (2) В случай на неизпълнение на задълженията, произтичащи от настоящия договор, както и за заплащане на неустойките, ВЪЗЛОЖИТЕЛЯ удовлетворява претенциите си първо чрез прихващане на сумите, които дължи на ИЗПЪЛНИТЕЛЯ, при липса на такива суми - по съответния ред.
(3) В случай, че ИЗПЪЛНИТЕЛЯТ предвижда подизпълнители в обществената поръчка, последният следва в срок от 3 (три) дни да сключи договор с подизпълнителите, дали съгласие да участват като такива, и да представи на Възложителя информация за плащанията по договора за подизпълнение.  

Чл. 23. (1) Изпълнителят няма право да прехвърля правата и задълженията, произтичащи от договора за обществена поръчка, на трето лице.
(2) Изпълнителят има право да прехвърля и да залага паричните си вземания по настоящия договор след писмено уведомяване на Възложителя, в което да се посочва на кого се прехвърлят или в полза на кого се залагат, както и банкова сметка, по която се изплащат след прехвърлянето/залагането. 

VІІІ.  КАЧЕСТВО

Чл. 24. Качеството на стоките, предмет на настоящия договор, следва да отговаря на техническите стандарти на производителя, което се удостоверява  със сертификат за качество, издаден от компетентен орган в страната на производителя. 

Чл. 25. Към датата на доставка, остатъчният срок на годност на стоките следва да бъде не по-малък от ...................% от обявения от производителя.     
Чл. 26. Доставката на стоки с остатъчен срок на годност по – малък от 40 на сто от обявения от производителя, се извършва само с мотивирано решение на Директора на ”РЦТХ – Плевен”, за конкретно количество, определено в него.

Чл. 27. Без изрично писмено съгласие на Директора, получено по предходния член, стоките не следва да бъдат заплащани.
Чл.28. В случай на безплатно доставяне на някои от стоките по договора, съгласно договореното с ИЗПЪЛНИТЕЛЯ, същите следва да отговарят на посочените от ВЪЗЛОЖИТЕЛЯ изисквания относно срок на годност, в съответствие с чл.25 и чл.26 от настоящич договор.
ІХ. ОТГОВОРНОСТ ПРИ ЗАБАВА И НЕТОЧНО ИЗПЪЛНЕНИЕ НА ИЗПЪЛНИТЕЛЯ, ВЪЗРАЖЕНИЯ
Чл. 29.  ВЪЗЛОЖИТЕЛЯ може да представя възражения пред ИЗПЪЛНИТЕЛЯ за:
а) количество и не комплектност на стоките и/или съпътстваща документация – явни недостатъци;

б) качество – скрити недостатъци:

1.  при доставяне на стоки не от договорения вид в чл.1 от настоящия вид;

2.  при констатиране на дефекти при употреба на стоките; 

Чл. 30. Възражение за явни недостатъци на стоките се правят в четиринадесет дневен срок от датата на доставяне, с протокол.
Чл. 31. Възражения  за  скрити недостатъци се правят през целия срок на годност на доставените стоки, като рекламацията се придружава задължително от констативен протокол, издаден от независим орган, за което ВЪЗЛОЖИТЕЛЯТ уведомява ИЗПЪЛНИТЕЛЯ. В Този случай собствеността върху стоките не преминава върху ВЪЗЛОЖИТЕЛЯ. 

Чл. 32. ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти в 15 (петнадесет) - дневен срок от констатирането им. Във възражението се посочва номера на договора, точното количество на получените стоки с техния партиден номер, основанието за възражение и конкретното искане на ВЪЗЛОЖИТЕЛЯТ.


Чл. 33. В петдневен срок от получаване на възражението, ИЗПЪЛНИТЕЛЯ следва да отговори на ВЪЗЛОЖИТЕЛЯ писмено и конкретно дали приема възражението, или го отхвърля.

Чл. 34. При възражение за явни недостатъци, ИЗПЪЛНИТЕЛЯ е длъжен в срока по чл. 10 от настоящия договор, считано от получаване на писмено уведомление по чл. 29 от настоящия договор  да достави за своя сметка и риск на мястото на изпълнение количеството, липсващи в доставката и/или не комплектни договорени стоки, или да върне съответната част от заплатената цена.

Чл. 35. При възражение за скрити недостатъци, ИЗПЪЛНИТЕЛЯ е длъжен в срока по чл. 10 от настоящия договор, считано от получаване на писмено уведомление по чл. 29 от настоящия договор, да замени дефектните стоки с такива, които отговарят на условията за качество и вид в настоящия договор, за своя сметка и риск, включително разходите и рисковете по доставяне или да върне съответната част от заплатената цена.

Чл. 36. Изборът на една от възможностите – да се върне съответната част от платеното, или да се доставят нови стоки, принадлежи на ВЪЗЛОЖИТЕЛЯ и се упражнява от него под формата на писмено уведомление до ИЗПЪЛНИТЕЛЯ, като разходите и  рисковете по новото доставяне са за сметка на ИЗПЪЛНИТЕЛЯ.

Чл. 37. Стоките с констатирани недостатъци – скрити или явни – се съхраняват от ВЪЗЛОЖИТЕЛЯ до уреждане на възражението.
Чл. 38. При наличие на забавено изпълнение от страна на ИЗПЪЛНИТЕЛЯТ, както и при възражение от страна на ВЪЗЛОЖИТЕЛЯ, последвано от писмено уведомление с искане за изпълнение, при което ИЗПЪЛНИТЕЛЯТ не изпълни задълженията си по раздел ІХ от настоящия договор в срок, същият дължи на ВЪЗЛОЖИТЕЛЯ:

1. неустойка в размер на 0.7 % на ден върху стойността на неизпълненото в договорените срокове, но не повече от 10 % от стойността на неизпълнението;

2. обезщетение за претърпените действителни вреди, в случаите когато те надхвърлят договорената неустойка;
X. ФОРСМАЖОРНИ ОБСТОЯТЕЛСТВА


Чл. 39. Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

Чл. 40. Ако страната, която е следвало да изпълни свое задължение по договора е била в забава, тя не може да се позовава на непреодолима сила.

Чл. 41. „Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

Чл. 42. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна, в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди. Непреодолимата сила се доказва от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.

 
Чл. 43. Докато трае непреодолимата сила, изпълнението на задълженията и свързаните с тях насрещни задължения се спира.

Чл. 44. Не представлява  „непреодолима сила” събитие, причинено по небрежност или чрез умишлено действие на някоя от страните или техни представители и/или служители.
ХІ.СРОК НА ДОГОВОРА И НАЧИН НА ПРЕКРАТЯВАНЕ

Чл. 45. Договорът влиза в сила от датата на подписването му от двете страни, от ................................ г. до .............................. г.

Чл. 46. Договорът се прекратява в следните случаи:

1.  С  изтичане на срока на договора.
2.  Със сключването на нов договор за възлагане на обществена поръчка със същия обект.

3.  ВЪЗЛОЖИТЕЛЯ може да прекрати настоящия договор за обществена поръчка,  ако в резултат на обстоятелства, възникнали след сключването му, не е в състояние да изпълни своите задължения. 

4.  В случай, че по отношение на ИЗПЪЛНИТЕЛЯ настъпят обстоятелствата по чл. 47 от ЗОП, ВЪЗЛОЖИТЕЛЯТ има право да прекрати едностранно настоящия договор без предизвестие и без да дължи неустойки.
5.  Договорът може да бъде прекратен от страна на ВЪЗЛОЖИТЕЛЯ с 10-дневно предизвестие, при неспазване на договорените условия от страна на ИЗПЪЛНИТЕЛЯ  за повече от 15 дни.  
6.  В случай на предявени три и/или повече възражения при условията на раздел ІХ от настоящия договор, ВЪЗЛОЖИТЕЛЯТ може да прекрати едностранно без предизвестие договора.
7. Договорът може да бъде прекратен от страна на ИЗПЪЛНИТЕЛЯ, при обективна невъзможност да изпълнява поетите в договора условия. 
ХІІ.СЪОБЩЕНИЯ

Чл. 47. Всички съобщения между страните, свързани с изпълнението на този договор, са валидни, ако са направени в писмена форма, подписани от упълномощените представители на ВЪЗЛОЖИТЕЛЯ и ИЗПЪЛНИТЕЛЯ. 


Чл. 48. За  дата на съобщението се смята:

1. датата на предаването–при връчване на съобщението;
2. датата на пощенското клеймо на обратната разписка – при изпращане по пощата;

3. датата на приемането при изпращане по факс.
Чл.49. Валидни адреси на страните:
ВЪЗЛОЖИТЕЛ:                                                    ИЗПЪЛНИТЕЛ:       
„РЦТХ -Плевен”                                                     ...................................

гр. Плевен п.к. 5800 ,                                              Адрес:.........................

бул. „Русе” № 36,                                                      ....................................

Факс: 064 898851                                                     Факс: …………………

Тел.: 064 898850                                                       Тел.: …………………..
           Чл. 50.При промяна на адреса, съответната страна е длъжна да уведоми другата в тридневен срок от промяната.

ХІІІ.  СПОРОВЕ


Чл. 51. Възникналите през времетраенето на договора спорове между страните се решават чрез преговори между тях.


Чл. 52. В случай на непостигане на споразумение по предходния член,  всички спорове ще бъдат решавани по съдебен ред, пред компетентните съдилища, с район на действи районът на гр.Плевен.

Чл. 53. За неуредените в настоящия договор въпроси се прилагат разпоредбите на ЗОП, ТЗ и ЗЗД и действащото в Република България законодателство.

Неразделна част от договора е Приложение №1.
Настоящият договор се състави и подписа в два еднообразни екземпляра – по един за ВЪЗЛОЖИТЕЛЯ и ИЗПЪЛНИТЕЛЯ. 
ВЪЗЛОЖИТЕЛ: 


                                           ИЗПЪЛНИТЕЛ:
„РЦТХ-Плевен”                                                                         ……………………………………                  
Директор : ………………..                                                        Управител: ………………………
                    /Д-р Лако Лаков/                                                                /……………………………./
Главен счетоводител: ………………….
                          /Адриана Сотирова/

